
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх.№ 61-00-42/14.02.2022 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Придобиване на собственост върху част от поземлен имот с идентификатор 31111.31.152, кв.150 по ПУП на гр. Златоград, собственост на Лариса Топалова и наследниците на Живко Славов, попадаща в трасето на ул. „Рупите” в гр. Златоград, по възмезден начин 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно действащия регулационен план на гр. Златоград, между о.т. 1027, о.т. 1028 и о.т. 1009, кв.150 по ПУП на гр.Златоград, земя с площ 386 кв.м., представляваща част от поземлен имот  с идентификатор 31111.31.152 по кадастрална карта на гр. Златоград, попада в трасето на ул. „Рупите“ в гр.Златоград.
В общинска администрация Златоград е постъпило Заявление с вх. № 94-00-2386/09.08.2021 г. с предложение за изменение на ПУП от  Лариса Топалова и наследниците на Живко Славов.

С представеното предложение за изменение на ПУП-ПРЗ, се предвижда за поземлен имот с идентификатор 31111.31.152 по кадастрална карта на гр. Златоград, който в действащия ПУП на гр. Златоград попада в УПИ І-озеленяване, кв.150 и улична регулация, да се образуват четири урегулирани поземлени имоти за жилищно строителство. Уличната регулация между о.т. 1027 и о.т. 1028 се изменя и минава по реализирана на място улица. От поземлен имот с идентификатор 31111.31.152 по кадастрална карта на гр. Златоград, в трасето на улица „Рупите“, попадат 191 кв.м., благоустроена - асфалтирана и положени тротоарни плочки.
Експертен съвет по устройство на територията на Община Златоград е разгледал предложението, като приемането му е отразено в Протокол № 08/24.08.2021 г.
Главния архитект на Община Златоград, след разглеждане на Заявление с вх. № 94-00-12/04.01.2022 г. от Лариса Топалова и наследниците на Живко Славов, с отстранени забележки по предложение на ПУП-ПРЗ, издава Становище за допускане изработване на Проект за изменение на ПУП, след което със Заповед № 15/17.01.2022 г. Кметът на Община Златоград, разрешава да се изготви Проект за изменение на ПУП-ПРЗ.

За Общинска администрация Златоград е необходимо да проведе процедура за придобиване земя с площ 191 кв.м., попадащ в улична регулация, представляващ част от поземлен имот  с идентификатор 31111.31.152 по Кадастрална карта на гр. Златоград, трасе на благоустроена улица „Рупите“ в гр. Златоград. 

С оглед по-бързото и целесъобразно решаване на взаимоотношенията със собствениците  на засегнатия поземлен имот, от Общинска администрация Златоград са предприети действия с предложение за закупуване на частта, попадаща в благоустроена улица „Рупите“ в гр.Златоград. 

Пазарната цена, на земя с площ 191 кв.м., представляваща част от поземлен имот  с идентификатор 31111.31.152 по кадастрална карта на гр. Златоград, попадаща в трасето на реализирана улица „Рупите“ в гр.Златоград, определена от лицензиран оценител, е в размер на  5 118,00 лв., без ДДС, 26,80 лв./кв.м.
Поземлен имот с идентификатор 31111.31.152, кв.150 по ПУП на гр. Златоград, е собственост на Лариса Топалова и наследниците на Живко Славов - Павлина Славова, Недялко Славов и Мирослав Славов, съгласно Нотариален акт №127, том І, рег.№1383, дело № 127 от 16.05.2006 г.
Отправено е предложение, с изх.№ 92-00-12/07.02.2022 г., за закупуване на част от Поземлен имот  с идентификатор 31111.31.152 по Кадастрална карта на гр. Златоград, представляваща улична регулация - благоустроена, с площ 191 кв.м. на пазарна цена 5118лв.
Собствениците, Лариса Топалова и наследниците на Живко Славов - Павлина Славова, Недялко Славов и Мирослав Славов, на Поземлен имот  с идентификатор 31111.31.152 по Кадастрална карта на гр. Златоград, със заявление с вх.№ 92-00-16/ 14.02.2022 г., приемат предложението за извършване на сделка по покупко-продажба на земя с площ 191 кв.м., от имота им, на цена в размер 11 460 лв. или 60 лв.
Община Златоград е извършила реална сделка за придобиване на земя, в район ІІI-ра зона, кв. 151 и кв.20 по ПУП на гр.Златоград на цена 50,00 лева за кв.м., съответно:

· по Договор № 30/13.03.2020 г., подписан с наследниците на Цвятко Щерев Атанасов и 

· по Договор № 17/22.12.2021 г., подписан с наследника на Хелга Марангозова – Елза Кюртева, Роман Мушков, Фаня Хайвазова и Наталия Чепинска.
Съгласно чл.21, ал.4 от Закона за общинската собственост имотите не се отчуждават, ако преди издаването на заповедта за отчуждаване, общината ги придобие в собственост по реда на чл. 199, ал. 1 от Закона за устройство на територията. Предвид заявеното съгласие на собствениците на имота, считам че е целесъобразно извършването на покупко-продажба на част от поземлен имот  с идентификатор 31111.31.152 по кадастрална карта на гр. Златоград по отправеното предложение. 

При положително становище на Общински съвет, предлагам следния проект за
РЕШЕНИЕ: 

На основание чл.15, ал.3 и ал.5, чл. 199, ал. 1 от Закона за устройство на територията, чл.21, ал.4 и чл.34, ал.2 от Закона за общинската собственост, чл.9, т.1 и  чл.39 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград
РЕШИ:

1. Дава предварително съгласие за изменение на Подробния устройствен план – План за регулация и застрояване (ПУП- ПРЗ) на гр.Златоград, одобрен със Заповед № РД-221/16.02.1982 г. на Председателя на ОНС Смолян за УПИ І-озеленяване, кв.150 и улична регулация по ПУП на гр. Златоград (поземлен имот с идентификатор 31111.31.152 по Кадастрална карта на гр.Златоград), с промяна на уличната регулационна линия, между о.т.1028, о.т.1027 и о.т.1039, кв. 150 по ПУП на гр. Златоград, съгласно изготвено предложение за промяна на ПУП-ПРЗ.

Изменението да се реализира чрез изготвянето, процедирането и одобряването на ПУП-ПРЗ, по смисъла на чл.110, ал.1, т.2 от ЗУТ по ред и начин, уредени в същия закон.
2. Дава съгласие Община Златоград да придобие възмездно правото на собственост върху част от Поземлен имот с идентификатор 31111.31.152 по Кадастрална карта на гр. Златоград, кв.150 по ПУП на гр. Златоград, попадащ в улична регулация, ул. „Рупите”, по ПУП на гр. Златоград, земя с площ 191 кв.м., от Лариса Топалова и наследниците на Живко Славов-Павлина Славова, Недялко Славов и Мирослав Славов, на цена в размер на 11 460 лв. без ДДС.
Разходите по придобиване на имота са за сметка на Община Златоград и са в размер на 2 718,31 лв. (две хиляди седемстотин и осемнадесет лева и тридесет и една стотинки), в това число: ДДС върху стойността на земята – 2 292,00 лв.; местен данък 3% с включен ДДС – 412,56 лв; Експертна оценка с включен ДДС – 60,00 лв.; такса за вписване на договора с включен ДДС – 13,75 лв.

4. Упълномощава Кмета на Община Златоград да сключи предварителен договор за покупко-продажба  на имот, описан в т.1 и т.2, с Лариса Топалова и наследниците на Живко Славов-Павлина Славова, Недялко Славов и Мирослав Славов, на цена в размер на 11 460,00 лв. без ДДС, след влизане в сила на настоящото решение.      
5. След влизането в сила на заповедта на Кмета на Община Златоград за одобряване на ПУП-ПРЗ по т.1 и т.2, упълномощава Кмета на Община Златоград да сключи окончателен договор за покупко-продажба  на имот, описан в т.1 и т.2, с Лариса Топалова и наследниците на Живко Славов-Павлина Славова, Недялко Славов и Мирослав Славов, на цена в размер на 11 460,00 лв. без ДДС.
6. Всички разходи по изготване на ПУП-ПРЗ и неговото процедиране са за сметка на собствениците на поземлен имот с идентификатор 31111.31.152 по Кадастрална карта на гр.Златоград. 

7. Възлага на Кмета на Община Златоград изпълнението на настоящото решение.

Приложение:

1. Заявление вх.№ 94-00-2386/09.08.2021 г. от Недялко Славов и Лариса Топалова;
2. Заявление вх.№ 94-00-12/04.01.2022 г. от Недялко Славов и Лариса Топалова;

3. Предложение за промяна на ПУП за УПИ І-озеленяване, кв.150 по ПУП на гр. Златоград;

4. Нотариален акт №127, том І, рег.№1383, дело № 127 от 16.05.2006 г;

5. Удостоверение за наследници;

6. Пълномощно на Павлина Славова; 
7. Скица №15-71943/27.01.2021г., издадена от СГКК-Смолян;

8. Протокол № 8/24.08.2021 г. от ЕСУТ при Община Златоград;
9. Становище на Главен архитект;

10. Заповед № 15/17.01.2022 г. на Кмета на Община Златоград, за допускане изработване на проект за изменение на ПУП;

11. Писмо - предложение с изх.№ 92-00-12/07.02.2022 г. от Община Златоград;

12. Писмо-отговор № 92-00-16/14.02.2022 от Лариса Топалова и наследници на Живко Славов;
13. Данъчна оценка;

14. Доклад за оценка.

С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова - гл.спец.ИК и УТ

Съгласували:

Инж.Юли Хаджийски - Главен инженер
Златка Цекова - Директор дирекция АПО, ОС и З, той и юрисконсулт 




В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

